Identifica les entitats que apareixen en el text següent:
Roser Matheu i Sadó (Barcelona, 1892 - 24 de desembre de 1985) fou una poeta i biògrafa, filla del també poeta i editor Francesc Matheu i Fornells i de Joaquima Sadó. Va publicar la biografia del seu pare, Vida i obra de Francesc Matheu, Barcelona, 1971, i la del seu marit, Notes biogràfiques d'Antoni Gallardo i Garriga, Barcelona, 1962. També va treballar sobre la poesia popular. Es formà a l'Institut de Cultura i Biblioteca Popular per a la Dona de Barcelona. De ben jove, començà a escriure i a col·laborar en diverses publicacions periòdiques, com Claror, Marinada, De tots colors, Feminal, La Publicitat, La Veu de Catalunya, El Dia (Terrassa) i La Dona Catalana, entre d'altres. En poesia, guanyà diversos premis literaris: el 1923 a Sarrià (Barcelona); el 1932 guanyà la Flor Natural als Jocs Florals de Barcelona; el 1933, a Barcelona i Girona i el 1934 a Terrassa i Sants (Barcelona). Publicà el seu primer poemari, La carena (1933), però anteriorment, ja havia publicat Poesies en Lectura Popular, el 1918. Posteriorment, l'obra poètica que va anar donant a conèixer va ser: Cançons de setembre (1936), Poemes a la filla (1949) i Poema de la fam (1952). Deixà sense publicar diversos reculls poètics i treballs d'investigació. Alguns textos inèdits s'editaren en Miscel·lània poètica (1982). Com a investigadora treballà en la biografia del seu pare. El resultat va ser el llibre Vida i obra de Francesc Matheu (1971). També retratà Dolors Monserdà, Montserrat Garriga, Francesca Bonnemaison i Palmira Jaquetti en el llibre Quatre dones catalanes (1972), i va treure a la llum, amb diversos col·laboradors, la primera antologia de poesia femenina en català, que abraça des de l'edat mitjana fins al 1975, sota el títol Les cinc branques: poesia femenina catalana (1975). També s'interessà pel roser de maig, sobre el qual desenvolupà una llarga investigació que mai no va arribar a publicar. Com a pintora consta que va participar en l'Exposició d'Art al Palau de Belles Arts l'any 1920, que organitzava la Junta Municipal d'Exposicions de Barcelona. El 1921 es casà amb l'enginyer, arqueòleg i compositor Antoni Gallardo i Garriga. A partir de llavors va començar a signar amb el nom Roser Matheu de Gallardo. Amb el seu marit, recuperà cançons populars i les difongué en diverses conferències que va pronunciar. Sobre el seu marit escrigué Notes biogràfiques d'Antoni Gallardo i Garriga (1962).
Roser Matheu i Sadó : artista_o_autor, Barcelona : Entitat_Geopolítica, Francesc Matheu i Fornells : artista_o_autor, Joaquima Sadó : persona, Vida i obra de Francesc Matheu : obra_escrita, Terrassa : Entitat_Geopolítica, Sarrià : Entitat_Geopolítica, Antoni Gallardo i Garriga : artista_o_autor, Institut de Cultura i Biblioteca Popular per a la Dona de Barcelona : organització, Claror : mitjans_massius, Marinada : mitjans_massius, De tots colors : mitjans_massius, Feminal : mitjans_massius, La Publicitat : mitjans_massius, La Veu de Catalunya : mitjans_massius, El Dia : mitjans_massius, La Dona Catalana : mitjans_massius, Jocs Florals : esdeveniment, Girona : Entitat_Geopolítica, Sants : Entitat_Geopolítica, La carena : obra_escrita, Poesies en Lectura Popular : obra_escrita, Cançons de setembre : obra_escrita, Poemes a la filla : obra_escrita, Poema de la fam : obra_escrita, Miscel·lània poètica : obra_escrita, Dolors Monserdà : artista_o_autor, Montserrat Garriga : estudiós/científic, Francesca Bonnemaison : artista_o_autor, Palmira Jaquetti : artista_o_autor, Quatre dones catalanes : obra_escrita, Les cinc branques: poesia femenina catalana : obra_escrita, Exposició d'Art : esdeveniment, Palau de Belles Arts : organització, Junta Municipal d'Exposicions : govern, Roser Matheu de Gallardo : artista_o_autor, Notes biogràfiques d'Antoni Gallardo i Garriga : obra_escrita